burgasdotpro/wikipedia huggingface dataset:
Fiorello Henry La Guardia

Fiorello Henry La Guardia (narodený ako Fiorello Enrico La Guardia, * 11. december 1882 – † 20. september 1947) bol New Yorku za tri funkčné obdobia v rokoch 19341945. Bol republikán, populárny primátor a silný stúpenec New Deal. La Guardia viedol zotavenie New Yorku po Veľkej hospodárskej kríze.
Pôvod.
La Guardia sa narodil v Greenwich Village talianskemu katolíckemu otcovi a matke židovského pôvodu. Jeho prostredné meno "Enrico" bolo zmenené na "Henry" (anglická forma "Enrico"), keď bol ešte dieťa. Žil v Arizone potom, čo jeho otec bol prepustený z pozície kapelníka v armáde v roku 1898. La Guardia slúžil na amerických konzulátoch v Budapešti, Terste a Rijeke v rokoch 1901 až 1906. Potom sa La Guardia vrátil do USA, aby dokončil svoje vzdelanie na New York University. Počas tejto doby pôsobil v Newyorskej spoločnosti pre prevenciu týrania detí a ako tlmočník amerického úradu pre imigráciu na prisťahovaleckej stanici Ellis Island (19071910).
Roky v Kongrese.
V roku 1914 sa stal námestníkom generálneho prokurátora New Yorku. V roku 1916 bol zvolený do Snemovne reprezentantov, kde mal povesť ako ohnivý a oddaný reformátor. V kongrese potom La Guardia zastupoval taliansky východný Harlem takmer nepretržite až do roku 1933. Podľa jeho životopiscu, historika Howarda Zinna tam boli dve prerušenia, jedno, keď slúžil v ozbrojených silách v rokoch 19171919 a druhé, keď slúžil ako šéf mestskej rady v New Yorku v rokoch 1920 a 1921.
Mimo kancelárie.
La Guardia krátko slúžil v ozbrojených silách v rokoch 19171919 ako veliteľ Armádnej leteckej služby Spojených štátov. Lietal s bombardérom Ca.5 na taliansko-rakúskom fronte počas prvej svetovej vojny.
V roku 1921 zomrela jeho žena na tuberkulózu. La Guardia sa s rastúcou depresiou obrátil k alkoholu. Po roku sa uzdravil a stal sa abstinentom.
Starosta New Yorku.
Bol talianskeho pôvodu a vyrastal v dobe, keď bola v New Yorku veľká zločinnosť. La Guardia nenávidel gangsterov, ktorí priniesli škodu talianskej komunite. Keď bol zvolený do prvého funkčného obdobia v roku 1933, prvé čo urobil potom, čo zložil prísahu, bolo, že zdvihol telefón a nakázal šéfovi polície zatknúť gangstra Lucky Luciana.
La Guardia bol ortodoxný republikán.
Bol to otvorený kritik Hitlera a nacistického režimu. V miestnom rozhlase v roku 1934 La Guardia varoval, že „súčasťou Hitlerovho programu je kompletné vyhladenie Židov v Nemecku“.
V roku 1941, ešte pred začiatkom účasti USA v druhej svetovej vojne prezident Roosevelt vymenoval La Guardiu ako riaditeľa nového Úradu pre civilnú obranu. Úrad bol zodpovedný za prípravu ochrany civilného obyvateľstva v prípade, napadnutia USA. Úrad bol tiež zodpovedný za udržiavanie verejnej morálky, podporu dobrovoľníckej služby a koordinácie s ďalšími federálnymi orgánmi. La Guardia zostal starostom New Yorku počas tohto pôsobenia.
Smrť.
Zomrel na rakovinu pankreasu vo svojom dome na 5020 Goodridge Avenue v Bronxe vo veku 64 rokov a je pochovaný na cintoríne Woodlawn v Bronxe.
Po La Guardiovi je pomenované Newyorské letisko LaGuardia a stredná škola "LaGuardia High School".
Theofilos

Theofilos (, iný prepis: Teofilos, , poslovenčene: Teofil) môže byť:
Srňacie

Srňacie je mestská časť Dolného Kubína, pôvodne samostatná malá oravská horská obec, nachádzajúca sa približne 5 km východne od centra mesta v Oravskej vrchovine.
Dejiny.
Známa bola už koncom 14. storočia. Bol to panský majer Zmeškalovcov, potom Okoličániovcov. Do roku 1949 (iné zdroje uvádzajú 1971) sa jednalo o samostatnú obec.
Staršie názvy: "Szrnyacze", "Srnacze" (1773), "Srnyacze" (1786), "Szrnyacze", "Srňacé" (1808), "Szrnace" (18631913), Srňacie (19201971).
They’re Only Chasing Safety

They're Only Chasing Safety je štvrtý album americkej metalcorovej skupiny Underoath. Album bol vydaný 15. júna 2004 prostredníctvom vydavateľstva Solid State Records. Album mal byť pôvodne nahraný so zakladateľom skupiny, Dallasom Taylorom, mal mať názov "Dear Misery" a mal obsahovať skladby „Coryn's Defeat“ a „Look Past the Bright Lights“, ktorá nesie teraz názov „Reinventing Your Exit“, ale namiesto toho bol nahraný so súčasným spevákom skupiny Spencerom Chamberlainom.
Úspech.
V roku 2005 sa predalo viac ako 218 000 kópií albumu, s re-edíciou sa predaj zvýšil o 279 000 kópií, celkovo viac ako 500 000 kópií v samotných Spojených štátoch. Všetky originálne verzie obalu albumu vytvoril Kris McCaddon, ktorý bol členom skupín Embodyment, Demon Hunter a The Famine. Dňa 4. októbra 2005 bola vydaná re-edícia albumu prostredníctvom Tooth and Nail Records, ktorá obsahuje štyri bonusové skladby a bonusové DVD.
Proklos

Proklos môže byť:
Touraine

Touraine je historický región stredného Francúzska (Centre-Val de Loire) na juhozápad od Paríža s hlavným mestom Tours. Za územnej reformy v roku 1790 bol rozdelený na departementy Indre-et-Loire, Loir-et-Cher a Indre.
Zemepis.
Touraine tvorí časť Parížskej panvy a pretekajú ním rieka Loira so svojimi prítokmi Cher, Indre a Vienne. Kraj je známy ako vinársky a ako „záhrada Francúzska“, je tu rada zámkov na Loire a je tak vyhľadávaným cieľom turistov. Linka TGV Tours - Paríž ho spojuje s hlavným mestom za hodinu jazdy.
Dejiny.
Názov pochádza od keltského kmeňa Turonov a kraj bol dlho nezávislý. Od roku 1044 tu vládli Anjouovci (Plantagenetovci), ktorí sa roku 1154 stali anglickými kráľmi. Ich hlavným sídlom tu bol zámok Chinon. Roku 1205 získal Touraine Filip II. August a roku 1429 sa na zámku Chinon stretla Johanka z Arku s budúcim kráľom Karolom VII. V neskorom stredoveku a za renesancie bol Touraine letným sídlom francúzskych kráľov a za revolúcie bol rozdelený na dva departementy.
Zámky v Touraine.
Medzi hlavné turistické atrakcie patria zámky Amboise, Azay-le-Rideau, Blois, Chaumont, Chenonceau, Chinon, Langeais, Loches a Villandry.
Slávni rodáci.
Okrem toho v Amboise zomrel roku 1519 Leonardo da Vinci.
Gulag

Gulag môže byť:
Zámorská správna korporácia

Zámorská (správna) korporácia ("," skratka COM) je administratívna jednotka Francúzska. 
Charakteristika.
Sú to územia v zámorí, ktoré spadajú pod článok 74 francúzskej ústavy. Patria sem predovšetkým bývalé tzv. zámorské územia Francúzska (TOM). Oproti tzv. zámorským regiónom majú väčšiu autonómiu vo viacerých oblastiach.
Pojem collectivité d'outre-mer prvýkrát definovala reforma francúzskej ústavy v roku 2003. Slovo collectivité znamená v právnickej francúzštine korporáciu (v zmysle právnická osoba, územná korporácia, korporácia verejného práva a podobne).
Vzťah k EÚ.
Zámorské správne korporácie nie sú členmi EÚ (majú postavenie zámorských krajín a území EÚ), občania však majú občianstvo EÚ, pretože sú občanmi Francúzska. Úplnými členmi EÚ sú však výnimočne Svätý Martin a Svätý Bartolomej, pretože do roku 2006 neboli zámorskou správnou korporáciou.
Všetky zámorské správne korporácie okrem Francúzskej Polynézie a Wallisu a Futuny majú menu euro.
Zoznam.
Od 22. februára 2007, kedy vznikli nové zámorské správne korporácie Svätý Martin a Svätý Bartolomej, sem patrí šesť týchto území:
Vrbie

Vrbie je obec, ktorá bola zatopená priehradou Liptovská Mara v roku 1975.
Nachádzala sa v severnej časti vodnej nádrže Bešeňová (súčasť vodného diela L. Mara), niekde na spojnici obcí Vlašky a Bešeňová. V čase zániku patrila obec už „veľkému okresu“ Lipt. Mikuláš, avšak v medzivojnovom období bola v okrese Nemecká (Partizánska) Ľupča a po jeho zrušení koncom 20. rokov minulého stor. bola pričlenená do okresu Ružomberok, ktorý bol súčasťou vtedajšej Podtatranskej župy.
Obec mala 26 domov, z ktorých sa obyvatelia museli v rokoch 1964 – 1966 vysťahovať a svoje domy zrovnať so zemou. Najfrekventovanejšie priezvisko medzi obyvateľmi bolo „Rybársky/-a“, ktorého nositeľmi bola takmer polovica tamojších občanov.
Yankee Stadium

Yankee Stadium je štadión v New Yorku v mestskom obvode Bronx.
New York Yankees

New York Yankees je profesionálny bejzbalový klub z Major League Baseball, patriaci do východnej divízie "American League". Patrí v tejto súťaži medzi najslávnejšie a najúspešnejšie tímy celej jej histórie. 
Klub bol založený v roku 1901. Jeho pôvodným menom bolo Baltimore Orioles – klub tohto mena dnes v MLB rovnako existuje, ale jeho pôvod je iný. Hneď po dvoch rokoch boli Orioles presunutý do New Yorku a premenovali sa na New York Highlanders. V roku 1913 došlo k premenovaniu a tím získal dnešný názov.
Za svoju históriu klub celkom 39-krát vyhral "American League", z toho 27-krát aj nasledujúcu Svetovú sériu:
Coney Island

Coney Island je polostrov (skôr ostrov) v najjužnejšej časti Brooklynu, New York City, USA, s plážou na pobreží Atlantického oceánu. Hlavnými obyvateľmi je miestna komunita asi 60 000 ľudí na západnej časti polostrova, s časťou Seagate na západe, časťami Brighton Beach a Manhattan Beach na východe a časťou Gravesend na severe.
Oblasť bola hlavným územím zábavného parku, ktorý dosiahol svoj vrchol popularity počiatkom 20. storočia. Jeho hlavnou atrakciou je svetoznáma drevená horská dráha Cyclone.
Džús

Džús (z ) je tekutina, ktorá sa pripravuje odšťavovaním ovocia alebo zeleniny. Existujú džúsy jednodruhové alebo zmiešané z niekoľkých druhov ovocia. Obľúbený je napríklad pomarančový džús, ktorý je vyrábaný z pomarančov, plodov pomarančovníka. Džúsy sa dodávajú vo forme koncentrátu a riedia sa potom do pôvodnej hustoty vodou.
Veľa komerčných džúsov je filtrovaných kvôli odstráneniu vlákien a dužiny, ale obľúbené sú aj čerstvé pomarančové džúsy s vysokým podielom dužiny. Ovocné džúsy obsahujú veľa vitamínov a ďalších biologických zložiek s pozitívnym vplyvom na zdravie.
Bežné metódy konzervácie ovocných džúsov zahŕňajú konzervovanie, pasterizáciu, mrazenie, odparovanie a sušenie rozprašovaním. Pretože na ovocný obsah má vplyv slnečné svetlo, sú džúsy balené do svetlo nepriepustných krabíc. Pri dlhšom pôsobení izbovej teploty a slnečného svetla môže pri niektorých džúsoch (napr. jablkový džús) dôjsť ku fermentácii.
Označenia ovocných džúsov môžu byť zavádzajúce, džúsové spoločnosti aktívne skrývajú skutočný obsah nápismi "Bez pridaného cukru", ale produkty môžu obsahovať veľké množstvo prírodne sa vyskytujúcich cukrov, hoci je obsah cukru uvedený s inými sacharidmi na obaloch v mnohých krajinách.
Niektoré sýtené nápoje, ktoré nie sú označené ako ovocné džúsy, obsahujú ovocné šťavy (napr. Mountain Dew, ktorý obsahuje pomarančový džús).
Zloženie typického pomarančového džúsu v 100 ml:
Shea Stadium

Shea Stadium (celým menom William A. Shea Municipal Stadium) bol štadión v New York City v štvrti Queens. Bol postavený ako viacúčelový štadión.
Od roku 1964 do 2008 bol domovským štadiónom bejzbalového klubu New York Mets. Do roku 1983 bol domovským štadiónom futbalového klubu New York Jets. V roku 1965 tu vystupovali The Beatles (55 tisíc divákov). V roku 2008 bol štadión zbúraný a o rok neskôr bol v susedstve postavený nový (Citi Field).
New York Mets

New York Mets je profesionálny bejzbalový klub, hrajúci Major League Baseball, založený v roku 1962. Patrí do východnej divízie "National League". Klubové farby sú oranžová a modrá. 
Vo svojej histórii klub celkom 4 krát vyhral "National League" (v rokoch 1969, 1973, 1986 a 2000), z toho dvakrát aj nasledujúcu Svetovú sériu (1969 a 1986).
Letisko LaGuardia

LaGuardia je letisko v štvrti Queens na Long Islande v New Yorku. Letisko sa pôvodne volalo "Letisko Glenna H. Curtissa" po priekopníkovi letectva Glennovi Curtissovi, neskôr bolo premenované na "North Beach Airport" a pomenované po Fiorellovi La Guardiovi, bývalom primátorovi New Yorku, ktorý dal letisko postaviť.
LaGuardia je najmenšie z troch newyorských komerčných letísk, ďalšie dve sú JFK International Airport a Newark Liberty International Airport. LaGuardia je populárne vďaka svojej centrálnej polohe a blízkosti Manhattanu. 
Väčšina letov z LaGuardie smeruje do vnútrozemia USA a Kanady. LaGuardia je napriek tomu najrušnejšie letisko v Spojených štátoch. Obvodové pravidlo zakazuje prílet a odlet liniek, ktoré presahujú vzdialenosť . Pravidlo má výnimku v sobotu a v prípade liniek do Denveru. Väčšinu medzinárodných a medzikontinentálnych letov vybavujú v tejto oblasti ďalšie dve letiská, Kennedyho a Newark.
V roku 2008 letisko odbavilo 23,1 miliónov cestujúcich, Kennedyho letisko odbavilo 47,8 miliónov a Newark o niečo viac než 35,4 miliónov, čo je celkovo približne 106 miliónov cestujúcich používajúcich letiská v New Yorku, ktorý je tak najväčším vzdušným prístavom v Spojených štátoch a druhým na svete (po Londýne). V roku 2015 to už bolo 360 274 letov a 31 437 668 pasažierov.
História.
Letecké spoločnosti používajúce letisko LaGuardia.
Najviac používa LaGuardiu American Airlines (24% z celkového počtu letov), Delta Air Lines (20%) a US Airways (18%). Ostatné letecké spoločnosti tu pôsobiace sú napríklad Air Tran, Continental, Frontier, Northwest, United Airlines a Spirit. V roku 2009 používalo letisko 26 aerolínií.
Ceres (mytológia)

Ceres alebo Cerera () bola staroitalická (rímska) bohyňa poľnohospodárstva, úrody. Ekvivalent gréckej bohyne Demeter. Ceres bola dcérou boha Saturna a jeho manželky, bohyne Ops. Od názvu jej sviatkov (lat. Cerealia) je odvodený termín cereálie (obilniny).
Carnegie Hall

Carnegie Hall je koncertná sieň na Siedmej avenue v New Yorku. Sieň patrí medzi najznámejšie v Spojených štátoch. Budova, ktorú navrhol architekt William Tuthill pochádza z roku 1891. Každoročne sa tu koná okolo 250 predstavení vážnej ale aj populárnej hudby.
V budove sa nachádzajú tri sály: Isaac Stern Auditorium (hlavná sála), Zankel Hall a Weill Recital Hall. Je tu ale aj nahrávacie štúdio a ďalšie priestory.
Metropolitan Museum of Art

Metropolitan Museum of Art v New Yorku je najstaršie a najväčšie múzeum v USA. Leží na východnom okraji Central Parku. Založené bolo v roku 1870. V stálej zbierke má najmenej 2 milióny umeleckých prác.
The Cloisters.
The Cloisters je oddelenie Metropolitného múzea umenie určené pre stredoveké európske umenie a architektúru. Nachádza sa v newyorskom Fort Tryon Parku, na návrší pri severnom konci Manhattanu, odkiaľ je výhľad na rieku Hudson.
Tunajšia zbierka číta asi päť tisíc stredovekých európskych umeleckých diel, hlavne z obdobia od 12. do 15. storočie storočia.
Fotografie.
Múzejná kolekcia fotografií obsahuje viac než 20 000 diel, je zameraná na päť hlavných zbierok plus ešte vedľajšie akvizície. Preslávený fotograf Alfred Stieglitz múzeu daroval prvú veľkú zbierku svojich fotografií. Jej súčasťou je komplexný prehľad piktorialistických fotografov, bohatý súbor grafických listov majstra Edwarda Steichena a kolekcia Stieglitzových fotografií z jeho vlastného štúdia.
Múzeum Stieglitzovu zbierku doplnilo 8500 kusmi kolekcie takzvanej Gilman Paper Company Collection, Rubel Collection a Ford Motor Company Collection, ktoré obsahujú diela ranej francúzskej a americkej fotografie, ranej britskej fotografie a americké a európske fotografie z doby po prvej svetovej vojne. Múzeum tiež získalo osobnú zbierku fotografií Walkera Evansa. Hoci oddelenie získalo stálu expozíciu v roku 1997, nie sú z archívu vystavené všetky diela, vzhľadom k citlivým materiálom. Ale fotografické oddelenie v nedávnej minulosti zorganizovalo niektoré z najlepších výstav, vrátane výstavy Diane Arbus a tiež rozsiahle retrospektívy venované téme fotografie.
Múzeum vlastní diela umelcov ako sú napríklad Gustave Le Gray (Francúz, 18201884), Édouard Baldus (Francúz, nar. v Prusku, 18131889), Nadar (Francúz, 18201910), Eugène Cuvelier (Francúz, 18301900), Diane Arbus (Američanka, 19231971)., Bernd a Hilla Becherovi (Nemci, 19312007; nar. 1934), Rineke Dijkstra (Holanďanka, nar. 1959), Thomas Ruff (Nemec, nar. 1958) alebo Yousuf Karsh (Kanaďan arménskeho pôvodu 19082002).
Múzeum v roku 1984 zakúpilo od André Kertésza (18941985) 100 fotografií, čo bol dosiaľ najväčší múzejný prírastok od žijúceho umelca.
Styracosaurus

Styracosaurus (v preklade "ostnatý jašter") je vyhynutý rod bylinožravého rohatého dinosaura, žijúceho v období vrchnej kriedy (pred približne 75 Ma) na území dnešnej Severnej Ameriky. Jeho jediným druhom je Styracosaurus albertensis.
Opis.
Dospelé jedince z rodu Styracosaurus dosahovali približne 5 a pol metra na dĺžku a vážili okolo 2,7 ton. Ich lebka bola pevne stavaná s veľkými nozdrami, vysokým rohom na nose a krčným golierom, ktorý zdobili najmenej štyri výrazné ostne. Každý z týchto štyroch ostňov bol so svojou 50 až 55 centimetrovou dĺžkou porovnateľný s rohom na nose, ktorý u typového jedinca (aj keď sa nám nezachoval celý) mohol podľa odhadov merať na dĺžku 57 centimetrov.
Okrem veľkého rohu na nose a štyroch dlhých ostňov bola ornamentácia lebky tohto dinosaura variabilná. Niektoré jedince mali na zadnom okraji goliera drobné hákovité výrastky a hrbolce podobné (hoci menšie) tým, aké mal rod Centrosaurus. Iné (vrátane typového) disponovali tretím párom dlhých ostňov.
Madison Avenue

Madison Avenue je severojužná avenue na Manhattane v New Yorku. Vedie z Madison Square (na 23. ulici) na Madison Avenue Bridge na 138. ulici. Prechádza Midtownom, Upper East Side a Harlemom. Je pomenovaná po Madison Square, ktoré je pomenované po 4. prezidentovi Spojených štátov, Jamesovi Madisonovi. Od roku 1920 bolo meno ulice synonymom pre americký reklamný priemysel.
Madison Avenue nebola súčasťou pôvodnej siete ulíc New York City, bola postavená medzi Park Avenue a Fifth Avenue v roku 1836.
Flushing Meadows-Corona Park

Flushing Meadows-Corona Park (iné názvy: Flushing Meadow Park, Flushing Meadows Park či Flushing Meadows) je park v štvrti Queens mesta New York medzi diaľnicami Van Wyck Expressway a Grand Central Parkway, ohraničený zátokou Flushing a na južnom cípe letiskom LaGuardia, smerujúcom k hlavnej triede Union Turnpike. 
Predstavuje tretí najväčší verejný park v New Yorku (po Pelham Bay Park v Bronxe a Greenbelt Park na Staten Islande), ktorý bol vytvorený ako miesto pre svetové výstavy konané v rokoch 19391940 a 19641965. Je najvýchodnejším územím spadajúcim pod miestnu samosprávu Queens Community Board 4.
Parku s rozlohou 508 hektárov dominuje dvanásťposchodová sféra Unisphere, ktorá tu bola postavená, keď sa tu po roku 1945 v budovách, čo ostali po výstavách z rokov 1939 až 1940, usídlila OSN. Dnes sa jej centrála nachádza na Manhattane. Ďalej sa tu nachádza Národné tenisové centrum Billie Jean Kingovej, dejisko septembrového grandslamu US Open, domovský štadión bejzbalového klubu New York Mets nazvaný Citi Field, divadlo Queens Theatre, centrum vedy a technológií New York Hall of Science a umelecké múzeum Queens Museum of Art. 
V roku 2008 tu bolo otvorené Vodné centrum zahrňujúce dlhý krytý bazén a hokejové ihrisko.
Seventh Avenue

Seventh Avenue môže byť:
Viacom (2006-2019)

Viacom je americká mediálna spoločnosť. Právne vznikla tak, že pôvodná spoločnosť Viacom bola k 1.1.2006 premenovaná na CBS Corporation, a zároveň bola časť jej aktivít (MTV, VH1, CMT, Nickelodeon, Comedy Central, BET a pod.) vyčlenená do novej spoločnosti, ktorá dostala názov Viacom (teda rovnaký ako pôvodná spoločnosť). 
V roku 2019 sa Viacom spojil s CBS Corporation a vznikla nová spoločnosť s názvom ViacomCBS.
Viacom

Viacom môže byť:
Dužnina

Dužnina alebo dužina (hovorovo mäso) je mäkká vnútorná časť plodu rastlín, skrytá pod šupkou. Úlohou dužiny je vytvoriť vhodné prostredie pre semená. Dužina spoločne so semenami často tvorí plody - ovocie. Dužina býva často jedlá a chutná. Zver, ktorá sa živí dužinou, pomáhajú roznášať semená rastlín na veľké vzdialenosti (zoochória).
Farba dužiny je rôzna v závislosti na druhu a zrelosti plodu. Zvyčajne má farbu vonkajšej šupky. Šťavnatosť dužiny závisí od druhu, odrody, sezóny a dokonca aj od stromu, na ktorom plod vyrástol.
FileZilla

FileZilla je slobodné FTP riešenie pozostávajúce z dvoch súčastí - multiplatformového FTP klienta a FTP servera pre systém Windows. Oba programy sú slobodné s otvoreným zdrojovým kódom a je ich možné používať a šíriť v zmysle podmienok licencie GPL.
Syntetizátor

Syntetizátor alebo syntezátor môže byť:
Syntetizér alebo syntetizátor alebo syntezátor je syntetizátor reči (vo fonológii a v informatike).
Syntetizér je nesprávne syntetizátor (hudba).
Majungasaurus

Majungasaurus bol rod veľkého dravého dinosaura, žijúceho v období vrchnej kriedy (pred približne 70 až 65 miliónmi rokov) na území dnešného Madagaskaru. Jediný druh je Majungasaurus crenatissimus. Majungasaurus mohol byť kanibal (podľa fosílnych objavov požieral snáď aj členov svojho druhu). Zaujímavosťou sú aj dutiny v stavcoch, ktoré napovedajú existenciu vzdušných vakov u tohto dinosaura (znak zhodný s dnešnými vtákmi). Neznamená to však, že by bol predkom vtákov. Tí sa vyvinuli už oveľa skôr. 
Majungasaurus vs. Majungatholus.
Holotyp s označením MNHN.MAJ1 pozostáva z nekompletnej čeľuste a niekoľkých zubov. V roku 1979 bol však z rovnakej lokality opísaný dravec (pôvodne opísaný ako vtákopanvový dinosaurus pachycefalosaurid), ktorý dostal binomické meno "Majungatholus atopus". Neskoršie štúdie jeho fosílií však preukázali, že "Majungasaurus crenatissimus" a "Majungatholus atopus" sú identické zvieratá a teda Majungatholus je dnes mladším synonymom rodu Majungasaurus, ktorý bol opísaný o 24 rokov skôr.
Breaking Benjamin

Breaking Benjamin je americká rocková skupina z Wilkes-Barre v Pensylvánii, skladajúca sa z Benjamina Burnleya, Aarona Finka, Marka Klempaskiho a Chada Szeligu. Skupina vydala k dnešnému dňu štyri štúdiové albumy. Ich hudba je často charakterizovaná ako alternatívny rock, a post-grunge. Skupina má momentálne prestávku kvôli opakujúcej sa chorobe frontmana Benjamina Burnleya, ktorý nie je schopný turné.
Kandizované ovocie

Kandizované ovocie alebo kandované ovocie je ovocie napustené repným cukrom. Táto úprava slúži na konzerváciu a dosiahne sa tak, že sa uvarené ovocie nechá niekoľko dní močiť v cukrovom roztoku, ktorý sa postupne zahusťuje ďalším cukrom, takže sa koncentrácia cukru v roztoku pohybuje asi od 30 do konečných 70-75 %. Celý proces trvá 6 až 10 dní, podľa druhu ovocia. Postupne sa znižuje podiel vody v ovocí, čo vytvára nepriaznivé podmienky pre bežné mikroorganizmy a kandizované ovocie sa tak pri správnom skladovaní nekazí. Kandizované ovocie obsahuje vysoký podiel pridaného cukru a je preto veľmi kalorické. Počas kandizovania stráca aj podstatnú časť nutričných zložiek, takže konečný výsledok už v podstate nie je konzervovaným ovocím, ale viacmenej cukrovinkou.
Z ovocia sa najčastejšie kandizuje pomarančová kôra, čerešne, tekvica, slivka, citrón atď. Okrem ovocia sa kandizujú aj niektoré druhy zeleniny.
Čajka Jonathan Livingston

Čajka Jonathan Livingston je novela amerického spisovateľa Richarda Bacha vydaná v roku 1970.
Témou knihy je sloboda, ktorá má byť pre každé stvorenie vlastná, kontrast medzi individualizmom, túžbou poznávať, schopnosťou milovať a kolektivizmom, masovosťou, obyčajnosťou a priemernosťou.
Genappe

Genape () je mesto vo Valónskom regióne v provincii Valónske Brabantsko. 
Obyvateľstvo.
Genape má približne 14 405 obyvateľov (2006). 
Dejiny.
Od 1. januára 1977 mesto Genappe pozostáva z týchto častí (bývalých obcí):
Stoj, lebo mamička vystrelí!

Stoj, lebo mamička vystrelí! (ang. "Stop! Or My Mom Will Shoot") je americká akčná komédia z roku 1992, ktorú napísal Blake Snyder, William Osborne a William Davies, režíroval Roger Spottiswoode, v ktorej hlavnú úlohu zahrali Sylvester Stallone a Estelle Getty.
Dej.
Zdanlivo krehká matka (Estelle Gettyová) tvrdého policajta (Sylvester Stallone) prichádza aby zostala so svojím synom a postupne mu zasahuje do života. Kúpi mu samopal MAC M10 a začne sa starať do jeho policajných prípadov.
Namur

Namur môže byť:
Namur alebo Namursko môže byť:
Administratívne členenie Belgicka

Ústava krajiny bola zmenená 14. júla 1993, čím sa vytvoril federálny štát s federálnou vládou a týmito administratívnymi jednotkami:
Problémy medzi jednotlivými orgánmi sa riešia na Arbitrážnom súde. Mechanizmus jeho fungovania dovoľuje kompromisy.
Flámske spoločenstvo v roku 1980 vytvorilo na území Flámskeho regiónu svoju vládu. Presahujúce územia regiónov a komunít vytvorili dve zvláštnosti: teritórium hlavného mesta Brusel je začlenené do oboch spoločenstiev a celá nemecky hovoriaca oblasť leží vo Valónsku. 
Na najvyššom stupni tohto usporiadania je federálna vláda, ktorá riadi zahraničné veci, rozvojovú pomoc, obranu, políciu, ekonomické otázky, sociálne veci, energetiku, telekomunikácie a vedecký výskum. Má obmedzené právomoci vo vzdelávaní, kultúre. Federálna vláda kontroluje viac ako 90 percent daní. Vlády jednotlivých komunít sú zodpovedné za otázky v oblastiach jazyka, kultúry a vzdelania vo väčšine škôl ako aj správy knižníc a divadiel. Tretí stupeň – regionálne vlády sa zaoberajú najmä oblasťami ako správa budov a majetku, bývanie alebo doprava. Napríklad povolenie na stavbu školy v Bruseli patrí pod verejný školský systém, ktorý spadá pod regionálnu vládu v Bruseli. No škola ako inštitúcia by spadala pod reguláciu flámskej vlády – ak by sa v nej vyučovalo po holandsky – alebo pod vládu francúzskeho spoločenstva – ak by sa v nej vyučovalo po francúzsky.
Joachim Sauer

Joachim Sauer (* 19. apríl 1949, Hosena, NDR) je nemecký kvantový chemik, profesor na Humboldtovej univerzite v Berlíne. Je manželom bývalej spolkovej kancelárky Nemecka Angely Merkelovej.
Sauer študoval v rokoch 1967 až 1972 chémiu na Humboldtovej univerzite v Berlíne, kde získal v roku 1974 aj doktorát. Od roku 1993 je riadnym profesorom fyzikálnej a teoretickej chémie na tejto univerzite.
Osobný život.
Z prvého manželstva má dvoch synov, Daniela a Adriana. 30. decembra 1998 sa oženil s Angelou Merkelovou, ktorá sa neskôr stala predsedníčkou Kresťanskodemokratickej únie Nemecka a 22. novembra 2005 aj prvou ženou vo funkcii kancelára Nemecka.
Vzhľadom k politickej kariére jeho manželky Sauer získal oveľa viac verejnej publicity než je obvyklé pre vedeckého pracovníka. Pri niekoľkých príležitostiach sa vyjadril, že túto publicitu nevyhľadáva.
Je známy ako veľký milovník hudby Richarda Wagnera.
Atómový vlak

Atómový vlak (ang. "Atomic Train") je americký akčný triler z roku 1999 o neúmyselnom jadrovom výbuchu, ktorý zničí mesto Denver. Bol pôvodne vysielaný na NBC ako dvojdielna miniséria.
Dej.
Spoločnosť na likvidáciu odpadov má transportovať ruskú jadrovú bombu, ale zamestnanec spoločnosti sa snaží ušetriť peniaze tým, že bombu ukryje do nákladného vlaku. Tento vlak je navyše naložený nebezpečnými chemikáliami, vrátane kovového sodíka, ktorý sa spontánne vznieti pri kontakte s vodou. Vlaku počas cesty zlyhajú brzdy a neriadene sa rúti do Denveru. John Seger (Rob Lowe), vyšetrovateľ NTSB sa dostane do vlaku, a za pomoci železničiarov sa snaží rôznymi spôsobmi vlak zastaviť. Skúša niekoľko nápadov: spojiť lokomotívu, ktorá ich nasleduje, so služobným vozňom (spojovacie zariadenie na vozni sa však poškodí); pokúsi sa aj o vykoľajenie vlaku (čo by však pri vznietení chemikálií spôsobilo katastrofu), pri ktorom sa vrtuľník tesne vyhýba stretu s vlakom; nakoniec sa pokúsi o ručnú aktiváciu bŕzd (údermi do motorového mechanizmu veľkým kľúčom). Rušňovodič lokomotívy, ktorá vlak nasleduje, nevie že vlak spomaľuje a v rýchlosti narazí do posledného vozňa, ktorý úplne zničí. Tento náraz nanešťastie uvoľní brzdy, čo zapríčiní opätovné zrýchlenie vlaku. Medzitým sa obyvatelia Denveru snažia opustiť mesto. John Seger si uvedomí, že už neexistuje spôsob ako vlak zastaviť, tak spolu s mechanikom z neho vyskakujú.
Vlak sa nakoniec vykoľají a začne horieť. V zničenej súprave prebieha hľadanie bomby a hasiči sa zároveň snažia uhasiť požiar. Nesprávne pochopenie rádiového volania posádkou vrtuľníka spôsobí, že ten vodu vyleje priamo na vrak vozňa s kovovým sodíkom. Voda po kontakte s ním spôsobí ničivú explóziu, ktorá následne zapríčiní výbuch jadrovej bomby. Výbuch spôsobí vážne škody v Denveri a vytvorí elektromagnetický impulz, ktorý zničí akúkoľvek elektroniku v širokom okolí.
Valónsky Brabant

Valónsky Brabant alebo Valónske Brabantsko je provincia v Belgicku. Hlavné mesto je Wavre.
Antverpy (provincia)

Antverpy sú provincia v Belgicku. Hlavné mesto je Antverpy.
Zbesilosť na dvoch kolesách

Zbesilosť na dvoch kolesách alebo Ohnivé kolesá (ang. "Torque") je akčný film o tajných motocyklových gangoch a pretekoch. Vo filme si zahrali Martin Henderson, Ice Cube, Monet Mazur, Jaime Pressly, Will Yun Lee, Jay Hernandez, Max Beesley, Fredro Starr a Christina Milian. Scenár k filmu napísal Matt Johnson, producentom bol Neal H. Motitz, známy aj ako producent filmovej série "Rýchlo a zbesilo".
Dej.
Keď motorkár Cary Ford (Martin Henderson) zistí, že vlastní niekoľko motocyklov naplnených drogami, vie že má problém. Tak motocykle zamkne, odíde z mesta, kde zanechá svoju priateľku Shane (Monet Mazur) a odchádza čeliť polícii. Teraz je Ford doma preto aby očistil svoje meno, ale Henry (Matt Schulze), vodca motorkárskeho gangu The Hellions chce svoje drogy späť. Henry reťazou z motorky zaškrtí Juniora (Fred Starr), mladšieho brata Treya (Ice Cube), ktorý je vodcom gangu The Machine. Medzitým sa agenti FBI McPherson (Adam Scott) a Henderson (Justina Machado) sa snažia nájsť hľadaného Forda kvôli podozreniu z vraždy Juniora.
Produkcia.
Soundtrack.
Originálny zoznam vytvoril Trevor Tabin.
Wavre

Wavre () je mesto v Valónskom regióne v provincii Valónske Brabantsko, ktorej je hlavným mestom. Wavre je jediným hlavným mestom provincie v Belgicku, ktoré zároveň nie je hlavné mesto okresu (Nivelles).
Obyvateľstvo.
Wavre má približne 32 784 obyvateľov (2008). 
Dejiny.
Od 1. januára 1977 mesto Wavre pozostáva z týchto častí (bývalých obcí):
Od 1. januára 1995 je Wavre hlavným mestom novej provincie Valónske Brabantsko.
Ottignies-Louvain-la-Neuve

Ottignies-Louvain-la-Neuve je mesto v Valónskom regióne v provincii Valónske Brabantsko. 
Obyvateľstvo.
Ottignies-Louvain-la-Neuve má približne 30 283 obyvateľov (2006). 
Dejiny.
Od 1. januára 1977 mesto Ottignies-Louvain-la-Neuve pozostáva z týchto častí (bývalých obcí):
Pěkná

Pěkná (pôvodne Šenava) je miestna časť obce Nová Pec v okrese Prachatice. Nachádza sa asi 9,5 km na sever od Novej Pece. Prechádza tade železničná trať České Budějovice – Černý Kříž – Volary-Nové Údolí. Je tu evidovaných 25 adries. Trvale tam žije 61 obyvateľov.
Pěkná je tiež názov katastrálneho územia o rozlohe 6,47 km2.
Jodoigne

Jodoigne () je mesto v Valónskom regióne v provincii Valónske Brabantsko. 
Obyvateľstvo.
Jodoigne má približne 12 978 obyvateľov (2010). 
Mestské časti.
Od 1. januára 1977 mesto Jodoigne pozostáva z týchto častí (bývalých obcí):
Ardeny (pohorie)

Ardeny (, ) je pohorie vo Francúzsku, v Belgicku a v Luxembursku, kde ho volajú "Oesling". Masív pokračuje v Nemecku pod názvom Eifel.
Názov.
Názov Ardeny pochádza pravdepodobne z keltčiny, v ktorej slovo "ard" znamená vysoký.
Poloha a prírodné pomery.
Pohorie sa rozprestiera na juhu Belgicka, vo Francúzsku a Luxembursku na ľavom brehu Rýna. Je pokračovaním Porýnskej bridličnatej vrchoviny. Ardeny stúpajú od západu smerom na východ. Najvyšší bod vo Francúzsku je "Croix-Scaille" () a Signal de Botrange () v Belgicku pri nemeckej hranici. Vodu z pohoria odvádza rieka Mása a hlavne jej pravostranný prítok Ourthe. Vyskytujú sa tu brezové, jedľové a dubové lesy.
Geológia.
Ardeny sa spolu s Porýnskou bridličnatou vrchovinou nachádzajú južne od brabantského masívu a holandskej tabule. Predstavujú hercýnske vrásovo-šupinové pásmo so severozápadnou vergenciou. Na severozápade je pohorie nasunuté na namursko-vestfálsku predhlbeň. Ardeny sú fragmentom rhenohercynika. Prevažujú tu nemetamorfované alebo iba slabo metamorfované sedimenty devónu a karbónu. Nachádzajú sa tu ložiská železných rúd.
Charleroi

Charleroi je belgické mesto vo Valónskom regióne v provincii Hennegavsko. 1. januára 2010 malo 202 598 obyvateľov.
Polohopis.
Mestské časti.
Mestské časti od 1. januára 1977 (bývalé obce) :
Černý Dub

Černý Dub je dedina, časť obce Homole v okrese České Budějovice. Nachádza sa asi 1,5 km na juhozápad od Homole. Prechádza tade železničná trať České Budějovice – Černý Kříž – Volary-Nové Údolí. Je tam evidovaných 86 adries. Trvalo tam žije 150 obyvateľov.
Černý Dub leží v katastrálnom území Homole o výmere 10,95 km2.
Beauvechain

Beauvechain () je obec vo Valónskom regióne v provincii Valónske Brabantsko. 
Obyvateľstvo.
Beauvechain má približne 6621 obyvateľov (2008). 
Dejiny.
Od 1. januára 1977 obec Beauvechain pozostáva z týchto častí (bývalých obcí):
Braine-l’Alleud

Braine-l'Alleud () je obec vo Valónskom regióne v provincii Valónske Brabantsko. 
Obyvateľstvo.
Braine-l'Alleud má približne 37728 obyvateľov (2008). 
Dejiny.
Od 1. januára 1977 obec Braine-l'Alleud pozostáva z týchto častí (bývalých obcí):
Baudouin I.

Baudouin I. (celým menom , * 7. september 1930, Laeken, Belgicko – † 31. júl 1993, Motril, Španielsko) bol od 17. júla 1951 do 31. júla 1993 kráľ Belgičanov zo sasko-cobursko-gothajskej dynastie.
Bol starším bratom svojho nástupcu, Alberta II.
D-Tox

D-Tox je akčný triler z roku 2002, ktorý režíroval Jim Gillespie v hlavnej úlohe so Sylvestrom Stallonom. Film bol medzinárodne vydaný cez Universal International Pictures. Po dobu troch rokov nebol premietaný v USA, kde bolo vydané limitované vydanie pod názvom Eye See You.
Slogan filmu bol: "Survival is a killer".
Dej.
Agent FBI Jack Malloy (Sylvester Stallone) je poslaný do bývalého vládou kontrolovaného azylu aby sa vyliečil z alkoholizmu. Tam sa stretne z ďalšími alkoholickými ex-policajtmi a veteránmi. V oblasti azylu vypukne snehová búrka, ktorá preruší všetky formy komunikácie. Horšie je, že medzi nimi číha psychopat, ktorý zabíja ako zamestnancov, tak aj Malloyových kamarátov.
Component Object Model

Component Object Model (COM) je platformovo nezávislý, distribuovaný, objektovo orientovaný systém pre vytváranie binárnych softvérových komponentov, ktoré sú schopné spolupracovať. Bol uvedený spoločnosťou Microsoft v roku 1993. COM je systém, na ktorom sú postavené technológie OLE, OLE Automation, ActiveX, COM+ a DCOM.
Prehľad.
Podstatou technológie COM je jazykovo nezávislý spôsob implementovania objektov, ktoré môžu byť použité aj v iných prostrediach ako boli vytvorené, dokonca za hranicami jednotlivých počítačov. Ak sú komponenty správne napísané, COM umožňuje používanie objektov bez znalosti ich vnútornej implementácie, čo zároveň núti autorov jednotlivých komponentov poskytovať správne definované rozhrania, ktoré sú oddelené od implementácie. Problém odlišných sémantík alokovania pamäti v rôznych jazykoch je vyriešený tým, že každý objekt je zodpovedný za svoje vytváranie a rušenie pomocou počítania referencií (tzv. reference counting). Pretypovanie medzi rôznymi rozhraniami objektu zabezpečuje funkcia codice_1. Dedičnosť v rámci COM je vyriešená vytváraním takzvaných pod-objektov, ktorým sú následne odovzdávané volania metód z ich nad-objektov.
COM je technológia rozhraní, definovaná a implementovaná ako štandard iba pre Microsoft Windows a Apple Core Foundation 1.3. Pre niektoré aplikácie bolo COM nahradené v určitom rozsahu technológiou Microsoft .NET a podporou pre webové služby spolu s Windows Communication Foundation. Avšak COM objekty môžu byť použité vo všetkých .NET jazykoch a to pomocou spolupráce technológií .NET a COM pod názvom .NET COM Interop.
Konrád Waldhauser

Konrád Waldhauser (* asi 1326 - † 8. december 1369, Praha) bol kazateľ a cirkevný reformátor. Narodil sa niekde v Rakúsku, zomrel v Prahe.
Meno dostal podla mesta Waldhausen (Horné Rakúsko), kde vstúpil do kláštora. V roku 1350 alebo 1355 bol vysvätený za kňaza, toho istého roku absolvoval púť do Ríma. Potom sa stal potulným kazateľom, káže predovšetkým na vidieku v Rakúsku, ale aj vo veľkých mestách (Viedeň). Vystupoval predovšetkým proti simonii (svätokupectvo) pri udeľovaní úradu a rozmarnému životu kňazov.
V Prahe sa prvýkrát objavil v roku 1363, nevie sa prečo prišiel, nezdržal sa tu ani mesiac, napriek tomu na obyvateľov urobil veľmi dobrý dojem. Práve preto mu ešte toho istého roku, Karol IV. ponúkol faru Všetkých svätých v Litoměřiciach, Waldhauser miesto prijal, avšak nebol tu príliš úspešný, preto sa presunul späť do Prahy.
V Prahe začal kázať 29. septembra v kostole sv. Havla. Jeho kázne boli veľmi populárne (navštevovali ich aj židia), kázal proti lakomstvu a pýche Pražanov. Čoskoro začal kázať aj proti simonii, čím proti sebe popudil žobravé rády. Na jeho adventné kázanie sa sťažoval generál dominikánskeho rádu a Waldhauserovi bolo zakázané opustiť Prahu. To viedlo k vyostreniu jeho kázania, ktoré rozdelilo Prahu na dva tábory. Spor sa dostal až k pápežovi a bol vyriešený v prospech Waldhausera. Pravdepodobne tento spor donútil jeho veľkého obdivovateľa a žiaka Jána Milíča rezignovať zo svojej funkcie a stať s a tiež potulným kazateľom.
V roku 1366 bol znova v Prahe a hneď vypukol nový spor s karmelitánmi o visio dei (Božie poznanie), nevie sa v čom tento spor spočíval ani ako dopadol, ale isté je, že mal ohlas až za hranicami. V novembri 1368 sa ako císarský kaplán vydal do Ríma za císarom Karolom IV. Tu sa, zásluhou Karola IV., vyriešil spor s dominikánmi, na jeho vyriešenie však nečakal (v Ríme nchal svojho pomocníka Mikuláša z Jemníc) a vrátil sa v júli 1369 s Karolom IV. do Prahy.
Pochovaný je na cintoríne pri fare, ktorú od r. 1365 spravoval - Matka Božia pred Týnom (Staré Mesto Pražské)
Dielo.
Ďalej sa zachovala časť jeho korešpondencie a niektoré menšie diela.
Nokia 5310

Nokia 5310 je mobilný telefón firmy Nokia z roku 2007. Patrí do hudobnej série XpressMusic a je určený pre mladú generáciu. Podporuje Javu, microSDHC kartu (až 4 GB), fotoaparát má rozlíšenie 2 megapixely. Telefón má vstavané rádio, prepracovaný hudobný prehrávač, ľahko ovládateľný vďaka tlačidlám umiestneným po strane displeja. Podporuje formáty MP3, AAC, eAAC +,WMA. Hudbu možno počúvať klasickými slúchadlami 3,5 mm.
Bageta

Bageta (fr. "baguette") je druh pečiva pochádzajúceho z Francúzska, ktoré je tvarom neobvykle dlhé v pomere ku svojej celkovej hmotnosti. Bežná bageta je 5 až 6 centimetrov široká a môže byť až meter dlhá. V priemere váži okolo 250 gramov.
Bagety sa používajú väčšinou na sendviče alebo jednohubky. Vo Francúzsku veľmi často tvoria základ raňajok, podávajú sa tam s maslom a džemom alebo sa namáčajú do kávy alebo kakaa a sú servírované v malých miskách.
Retardér (brzda)

Retardér je označenie pre prevádzkovú odľahčovaciu brzdu. Princíp retardéra je rovnaký ako pri ostatných typoch bŕzd - kinetickú energiu vozidla premieňa na tepelnú. Pri retardéri ale nedochádza k opotrebovaniu, pretože energiu premieňa bez trenia.
Použitie.
Retardér nie je možné použiť ako parkovaciu brzdu. Používa sa v nákladných automobiloch a autobusoch ako odľahčovacia brzda pri schádzaní dlhých kopcov. Nie je obmedzený použitím len na cestných motorových vozidlách, ale môže byť použitý v železničných systémoch.
Elite Women’s Hockey League

Elite Women’s Hockey League, EWHL ("slov". Elitná ženská hokejová liga) je medzinárodná hokejová súťaž ženských hokejových tímov z krajín strednej Európy a priľahlých regiónov založená v roku 2004. 
História.
V doterajších sezónach sa súťaže zúčastnili celky z desiatich krajín. V úvodnom ročníku 2004/05 to bolo osem celkov z Rakúska (4), Talianska (2), Maďarska (1) a Slovinska (1). Prvým slovenským účastníkom EWHL bol HC Slovan Bratislava - ženy, ktorý sa pri svojom premiérovom štarte v sezóne 2005/06 stal víťazom súťaže a v nasledujúcom ročníku 2006/07 prvenstvo obhájil. Do EWHL sa postupne zapojili aj klubové tímy z Chorvátska (prvýkrát v 2006/07), Česka (2007/08), Nemecka (2008/09) a Kazachstanu. V sezóne 2010/11 sa súťaž rozšírila smerom ďalej na západ, keďže medzi jej účastníkmi prvýkrát figurovala aj holandská ženská reprezentácia.
Sezóna 2010/11.
Súťaže sa zúčastnilo osem celkov, ktoré sa v základnej časti stretli každý s každým dvojkolovo. Prví štyria v tabuľke (rakúsky Sabres Viedeň, HC Slovan Bratislava, nemecký ESC Planegg a MHK Martin sa kvalifikovali do finálového turnaja (Final Four), ktorý sa uskutočnil v dňoch 26. až 27. februára 2011 v rakúskom Amstettene. Najlepšie dva celky súťaže Sabres Viedeň a Slovan Bratislava svoje účinkovanie v základnej časti súťaže ukončili vzájomným zápasom v Bratislave. V priamom súboji o prvenstvo vyhrali Sabres 6:3 a do Final Four išli z prvého miesta. Vo Final Four potvrdili svoje prvenstvo po finálovom víťazstve 2:1 nad Slovanom.
Konečná tabuľka základnej časti.
Zápas MHK Martin - ESC Planegg sa z termínových dôvodov po dohode súperov neuskutočnil, nakoľko jeho výsledok by už konečné poradie neovplyvnil.
Final Four.
Dejisko:    Amstetten  (Rakúsko)
Sezóna 2011/12.
Účastníci.
V sezóne 2011/12 sa súťaže zúčastní šesť družstiev:
Absolútnym nováčikom je bieloruský celok Pantera Minsk (pôvodný názov Pantera Logojsk), ktorý vznikol v roku 2010 a hneď v prvej sezóne svojho súťažného účinkovania (2010/11) sa stal víťazom spoločnej lotyšsko-bielorusko-estónskej ligy. V celku Pantery hrajú aj slovenské reprezentantky Petra Pravlíková a Martina Veličková a jeho trénerom je Vasilij Pankov.
Zápasy HC Slovan - ženy.
Súťaž sa hrá sa systémom každý s každým štvorkolo. Začala sa 10. septembra 2011 duelom vlaňajších finalistov Sabres Vienna a HC Slovan Bratislava. 
Sezóna 2015/16.
Play-off.
Semifinále
27. 2. 2016 EHV Sabres Vienna – KMH Budapešť 5:1
27. 2. 2016 Aisulu Almaty – DEC Salzburg Eagles 2:3
O 3. miesto
28. 2. 2016 Aisulu Almaty – KMH Budapešť 4:3 sn
Finále
28. 2. 2016 EHV Sabres Vienna – DEC Salzburg Eagles 5:4
Kapota

Kapota je časť karosérie automobilu, ktorá je umiestnená na prednej časti vozidla medzi čelným sklom a predným nárazníkom. Najčastejšie je to odklápací kryt, pod ktorým sa nachádza motor, ale niekedy tiež batožinový priestor. Pri niektorých vozidlách býva kapota otváraná proti smeru jazdy (napr. Renault 12) aby sa neotvorila počas jazdy vplyvom prúdiaceho vzduchu, ale pri väčšine vozidiel býva otváraná spredu kvôli ľahšej manipulácii a lepšiemu prístupu k motoru alebo batožinovému priestoru. Kapota je súčasťou prednej deformačnej zóny. Kapoty sa zvyčajne vyrábajú z ocele, ale hliník si rýchlo získal popularitu automobiliek. Výrobcovia náhradných dielov vyrábajú kapoty aj z laminátu alebo uhlíkových vlákien.
Pri nákladných automobiloch existuje pojem kapotová karoséria, ktorý označuje karosériu automobilu, ktorá má motor pred kabínou, krytý rozmernou kapotou. Pri nákladných automobiloch s trambusovou kabínou sa ako kapota označuje zvislá odklápacia časť pod predným sklom.
Sojuz 35

Sojuz 35 () bol sovietsky pilotovaný kozmický let v rámci programu Sojuz. Sojuz 35 vyštartoval 9. apríla 1980 z kozmodrómu Bajkonur k stanici Saľut 6. Celkovo išlo o desiatu misiu k stanici a ôsmu s úspešným spojením. Kozmonauti Leonid Popov a Valerij Riumin strávili vo vesmíre 185 dní, čím vytvorili nový rekord. Riumin dokončil predošlú misiu iba pred ôsmimi mesiacmi. Počas ich pobytu stanicu navštívili štyri posádky, vrátane prvého maďarského, kubánskeho a vietnamského kozmonauta.
Priebeh letu.
Loď odštartovala 9. apríla 1980 popoludní z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 197 – , bez problémov fungoval aj systém automatického približovania.
Práca na stanici.
Obaja kozmonauti stanicu postupne uviedli do pracovného režimu a zároveň vypli časť prevádzkových systémov svojej lode. Zahájili obvyklý pracovný deň od 6 do 21 hodiny. Najprv začali s prekládkou nákladu z lode Progressu 8. Potom využili jej motory k zvýšeniu dráhy celého komplexu (stanica plus dve lode) na 340 – s periódou 91 minút. Vyprázdnený Progress bol potom navedený do atmosféry, kde zanikol. Štyri dni potom sa k stanici pripojila ďalšia nákladná loď, Progress 9 s potrebným nákladom. O necelý mesiac neskôr bola aj ona využitá pre opätovné zvýšenie dráhy na 349 – nad Zemou. Vplyvom príťažlivosti Zeme totiž lode klesali zhruba 100 metrov za deň. Okrem prác spojených s manipuláciou nákladu sa posádka venovala plánovaným vedeckým experimentom a údržbe stanice.
Madness

Madness je britská pop/ska hudobná skupina pôvodom z Camden Town, ktorá vznikla v roku 1976. Skupina naďalej vystupuje v sedemčlennej zostane, aj keď sa zostava počas rokov menila. Bola jednou z najvýznamnejších skupín koncom 70. rokov žánru 2 Tone ska revival.
Skupina Madness dosiahla najväčší úspech počas skorých a uprostred 80. rokov. Obe skupiny, Madness a UB40 sa udržali 214 týždňov v britskom rebríčku singlov v priebehu desiatich rokov, a držia rekord v najdlhšom zotrvaní skupinou v 80. rokoch v britskom rebríčku singlov. Avšak, Madness to dosiahla v kratšom čase (1980-1986).
Medzi najväčšie hity skupiny patria skladby „Baggy Trousers“, „It Must Be Love“ a „Our House“.
HC Slavia Praha (ženy)

HC Slavia Praha ženy je český ženský klub ľadového hokeja, účastník ženskej hokejovej ligy v Česku. V tejto súťaži účinkuje od svojho vzniku v roku 2002. Od roku 2005 je jeho domovským stánkom zimný štadión v Kralupoch nad Vltavou, kde záujem fanúšikov o klub neustále stúpa.
V uplynulých rokoch v HC Slavia Praha pôsobili aj terajšie a bývalé slovenské reprezentantky: Martina Veličková, Petra Jurčová, Petra Danková a Kamila Nosálová. 
Klubové úspechy.
Sezóna 2010/11.
Ženy HC Slavia Praha sa opäť prebojovali do finále play-off o majstra ČR a ich finálovým súperom bola SK Karviná. Séria sa hrala na dve víťazné stretnutia a HC Slavia svoj titul obhájila.
Finálová séria 2010/11.
Sobota 12. marec: 
Sobota 19. marec:
Pozri aj.
HC Slavia Praha
HICAS

HICAS (High Capacity Actively Controlled Suspension) je systém riadenia kolies zadnej nápravy automobilky Nissan. Môžete ho nájsť na vozidlách Skyline a 300ZX a na menších modeloch Nissan Cefiro (A31), 240SX / Silvia (S13 a S15) / 180SX a Nissan Serena / Nissan Largo. Takisto sa montoval do modelov divízie Nissanu, Infinity ako Q45, M45 / M35 a G37. Na rozdiel od systémov riadenia všetkých štyroch kolies, systémy HICAS a Super HICAS riadenia zadných kolies sú obmedzené na cca 1 stupeň v oboch smeroch.
Po prvýkrát bol systém predstavený na vozidle Nissan Skyline (GTS, GTS-R, a GTS-X) v roku 1986. Systém bol upravený na mnohých modeloch, počnúc modelom Passage GT.
Nismo

Nissan Motorsport International Limited transkripciou: "Nissan motá supócu intánašonaru kabušiki gaiša"), vystupuje pod akronymom Nismo, je japonská spoločnosť, ktorá je súčasťou automobilky Nissan. Bola založená v roku 1984 a zaoberá sa tuningom automobilov Nissan a návrhom, výrobou dielov (vrátane súčastí motora, komponentov zavesenia, spojlerov atď.). V súčasnosti sa zúčastňuje pretekov Super GT a FIA GT Championship.
Preteky.
Automobily upravené spoločnosťou Nismo sa zúčastnili pretekov:
Limbursko (belgická provincia)

Limbursko alebo Limburg je provincia v Belgicku. Hlavné mesto je Hasselt.
Flámsky Brabant

Flámsky Brabant alebo Flámske Brabantsko je provincia v Belgicku. Hlavné mesto je Leuven.
Východné Flámsko

Východné Flámsko je provincia v Belgicku. Hlavné mesto je Gent.
Hennegavsko (provincia)

Hennegavsko alebo Henegavsko alebo Hainaut () je provincia v Belgicku. Hlavné mesto je Mons a najväčšie mesto Charleroi.
Lutyšsko (provincia)

Lutyšsko alebo Liège alebo Lutych () je provincia v Belgicku. Hlavné a najväčšie mesto je Liège.
Namursko (provincia)

Namursko alebo Namur () je provincia v Belgicku. Hlavné a najväčšie mesto je Namur.
Luxembourg (provincia)

Luxembourg alebo Belgické Luxembursko je provincia v Belgicku. Hlavné a najväčšie mesto je Arlon.